אפטוסטיכוס ברקאובמהי

אפטוסטיכוס ברקאובמהי (Aptostichus barackobamai) הוא מין של עכביש הקרוי על שמו של הנשיא ה-44 של ארצות הברית, ברק אובמה. המין דווח לראשונה בדצמבר 2012 על ידי פרופסור ג'ייסון בונד מאוניברסיטת אובורן כאחד מ-33 מינים חדשים בסוג אפטוסטיכוס שחלקם נקראו על שמם של מפורסמים.

תפוצה
המין אנדמי לחלקה הצפוני של קליפורניה, ובעיקר במחוזות מנדוסינו, נאפה, שסטה, סאטר, וטהאמה.

מצב שימור
בשל תפוצתו הרחבה של המין הוא נחשב למין שאינו נמצא בסכנת הכחדה, יחד עם זאת חלק מהאוכלוסיות, כמו זו בגבעות סאטר, הן פגיעות.

קישורים חיצוניים

 תיאור מפורט באתר species-id.net
 
 המאמר על גילוי המין

הערות שוליים

בעלי חיים שתוארו ב-2012
טקסונים שתוארו בידי ג'ייסון בונד
אוקטניזיים
קליפורניה: מינים אנדמיים
ארצות הברית: עכבישים
בעלי חיים הקרויים על שם מפורסמים
הנצחת ברק אובמה